जुजाइनि दन्दराव खामखुमाबाय थानाय मिलौसे अरा बाहेराव सालाइ बारनबाय । बेयो सोरगिदिं गुदुं गोदौग्लाबनाय होफैबाय बां-मानसिफोरनो । हालाय हाफाय जादों ओंखायनो मानसिफोर । जाहोनाव बेनि मुङैनो मुख्लंबो जालांबाय आरोबाव गोदानै । आयखां-बायखाङै सानआ हरखौ नागिरो आरो हरा सानखौ नागिरो । सानसेबोसो गोजोननि बार बाररोङाखिसै बे समाव । सोरबाया रैखा मोननो थाखायनो मन्दिर, मज्जिद, गिर्जा, थानसालिफोराव इसोरखौ गाबज्रिहरबायदों । सोरबाया सान हर बैखौनो थाग्रा खुलिबो खालामनानै लादों । अथस सोरबाया इसोरनि फारसे मोखाङानो जायामोन । थेवबो ।